กฎ 12 ข้อของคอดด์จะมี

1. กฎสารสนเทศ (Information Rule) ข้อมูลจะถูกเก็บไว้ใน database (อาจเป็นข้อมูลจากผู้ใช้หรือ metadata) จะต้องถูกเก็บในรูปแบบตาราง
2. กฏการรับประกันการเข้าถึง (Guaranteed Access Rule) ข้อมูลในทุก ๆ ช่องของตารางจะต้องถูกเข้าถึงได้จากการผสมผสานกันระหว่างชื่อตาราง , ค่าใน row , ค่าใน column
3. กฏการปฏิบัติการกับค่า Null อย่างมีแบบแผน (Systematic Treatment of NULL Values) ค่า Null จะต้องถูกจัดการอย่างเป็นระบบเพราะ Null สามารถเป็นได้ทั้งข้อมูลสูญหายหรือ database ไม่รู้จักข้อมูลหรือข้อมูลเสียหาย
4. กฎการออนไลน์แคตตาล็อกแบบไดนามิคที่ตั้งอยู่บนพื้นฐานของแบบจำลองเชิงสัมพันธ์ (Active Online Catalog) โครงสร้างของ database ทั้งหมดจะต้องถูกเก็บเป็น data dictionary ที่สามารถเข้าถึงได้เฉพาะผู้ใช้ที่มีสิทธิ ผู้ใช้สามารถใช้คำสั่ง query language เดิมที่เคยเข้าถึงฐานข้อมูลได้ในการเข้าถึงฐานข้อมูลอีกครั้ง
5. กฎด้านภาษาข้อมูล (Comprehensive Data Sub-Language Rule) ฐานข้อมูลสามารถถูกเข้าถึงได้เฉพาะภาษาที่รองรับและสนับสนุนให้สามารถเปลี่ยนแปลง จัดการข้อมูลได้เท่านั้น ภาษานี้สามารถใช้โดยตรงหรือผ่าน application ก็ได้ ถ้าฐานข้อมูลยินยอมให้เข้าถึงข้อมูลได้โดยไม่ต้องใช้ภาษาเลยถือเป็นการละเมิดกฎ
6. กฎการปรับปรุงวิว (View Updating Rule) การ update มุมมองในการมองเห็นจะต้องมีการ update ภายในระบบตามไปด้วย
7. กฎการแทรก การปรับปรุงและการลบข้อมูลระดับสูง (High-Level Insert, Update, and Delete Rule) ฐานข้อมูลจะต้องรองรับการแทรก การปรับปรุงและการลบข้อมูลระดับสูงด้วยไม่ใช่เฉพาะ row เดียวแต่ต้องเป็นการ union, intersection and minus ด้วย
8. กฎความอิสระของข้อมูลเชิงกายภาพ (Physical Data Independence) ข้อมูลภายในฐานข้อมูลจะต้องเป็นอิสระต่อ application ที่เข้าถึงฐานข้อมูล การเปลี่ยนแปลงในโครงสร้างฐานข้อมูลทางกายภาพจะต้องไม่กระทบต่อการเข้าถึงข้อมูลของ application ภายนอก
9. กฎความอิสระของข้อมูลเชิงตรรกะ (Logical Data Independence) ข้อมูลเชิงตรรกะภายในฐานข้อมูลจะต้องเป็นอิสระต่อ application ที่ให้ผู้ใช้มองเห็น การเปลี่ยนแปลงในเชิงตรรกะของข้อมูลจะต้องไม่กระทบต่อ application ที่กำลังใช้งานอยู่ (เช่นการ merge ตารางหรือ split ตาราง ต้องไม่กระทบต่อ application ที่ใช้งานอยู่)
10. กฎความคงสภาพที่เป็นอิสระ (Integrity Independence) ฐานข้อมูลจะต้องเป็นอิสระต่อ application ที่เข้าถึงฐานข้อมูล ข้อจำกัดสามารถถูกปรับเปลี่ยนได้โดยที่ไม่ต้องเปลี่ยน application
11. กฎการกระจายที่เป็นอิสระ (Distribution Independence) ผู้ใช้ end-user จะต้องไม่สามารถเห็นว่าข้อมูลถูกกระจายไว้ที่ไหนบ้าง ผู้ใช้จะต้องเห็นว่าข้อมูลอยู่ในสถานที่เดียวเท่านั้น
12. กฎปราศจากเวอร์ชั่นย่อย (Non-Subversion Rule) ถ้าระบบมีหน้าจอให้สามารถเข้าถึงข้อมูลได้ หน้าจอนั้นจะต้องไม่สามารถทำเป็นเวอร์ชั่นย่อยเพื่อผ่านการรักษาความปลอดภัยและความอิสระของฐานข้อมูลได้